Tablèu d’orientacion nivèl A2 – parlar

Elements lingüistics a integrar a **las situacions de comunicacion de cada jorn** segon los besonhs (en complement del tablèu A1). Adaptar a la variacion dialectala se fa besonh.

|  |
| --- |
| **Estrategias** |
| **•** Prepausar, **dins l’ensemble dels domenis ensenhats en occitan**, de situacions e d’activitats que favorizan la produccion orala dels escolans.**•** Exigir, segon las circonstàncias, que las responsas e las interaccions dels escolans sián en enonciats complets corrèctes. (cf. *« negociacion de la forma »*).***•* Insistir** a l'oral sus : diftongues, plurals sonòres, « r » rotlat,distinccion entre fonèmas : [e]/[è] [an]/[en].**•** Tornar dire amb diferentas formas (jòcs, comptinas).**•** Practicar una estructura a partir d’un ritual quotidian.**•** Far oralizar de consignas e de tèxtes corts estudiats en classa.**•** Afichar a la paret las formulacions o los mots que los escolans utilizan mai sovent.**•** Prepausar d’ activitats metalingüisticas quand los escolans an de dificultats : s’enregistrar, s’escotar, se corregir ; comparar las lengas en utilizant l’oral e l’escrit…**•** Favorizar l’exposicion a la lenga dins e fòra la classa (canton d’escota, difusion de produccions, espectacles, rescontres amb d’occitanofònes…) |

|  |
| --- |
| **Capacitats e coneissenças (indicacions)** |
| **Menar l’escolan a utilizar correctament aquestes elements de lenga :****• Comunicacions socialas**- Al còp que ven ! A diluns que ven ! - Torni sul pic/còp sec/lèu. - Espèra un moment. Espèra-me- Excusa-me, soi tardièr. Soi desolat ! - Te mercegi fòrça. - Te desiri/vos desiram una bona jornada.- Ai costuma de manjar a miègjorn. - Pren lo balon ! **• Recercar d’informacions**- Quina ora es ? A quina ora se’n va lo tren per Marselha ? - Cossí i anam ? ~~I anam cossí ?~~- Me podètz dire cossí anam al mercat ? - Cèrqui lo camin per anar a l’escòla. **• Exprimir sos gostes** - Estimi mai las còcas. A ieu m’agrada mai la lectura. - M'agradariá de jogar al basquet.**• Exprimir de sensacions**- Me sentissi plan. Soi de veta. Lo cap me dòl. - Sèm lasses-sas, cansats-das. - Èri malaut. Aviái mal de cap. Aviái freg, caud, talent, set.- Bon astre ! Quin astre ! Ai pas agut d'astre ! Òsca ! - Son astrucs/astrugas. - As/An rason. M'es egal. Soi d’acòrdi. Aquò rai ! - Mèstre, languissi. Languissi mos parents. - N’ai/n’i a pro.**• Exprimir de besonhs immediats, de demandas**- Volriái far un dessenh.**• Descriure una causa, una persona, una activitat, lo temps que fa…**- Es lo/la de Karim. Son los/las de Pèire.**• Dire a votz nauta e d’un biais expessiu un tèxte cort aprèp repeticion (comptina, poèma, devinalha, repic, viralenga)****• Contar d’un biais simple, un imatge, una scèna, una istorieta**- Benlèu qu’es un mostre.- Del temps que los CM1 dessenhan, los CM2 fan un exercici.**• Utilizar de tempses verbals basics de vèrbes usuals (èsser/èstre, aver, anar, dire, far, legir, voler, poder, saber, venir...)***lo present : renfortir la coneissença e l'utilizacion de las desinéncias personalas* *l’imperfach*- Aviái cinc ans quand ai perdut ma primièra dent. Aviá daissat son tricòt defòra.- utilizar qualques vèrbes usuals al passat : èri, èra ; aviái, aviá ; voliái, voliá ; sabiái, sabiá.- Èrem als comuns.*lo futur*- Serai. Aurai. Farai…**• Utilizar la sequéncia : subjècte + pronom objècte + vèrbe***al present*- Me balhas ton trabalh ? Òc, lo te balhi. - As desbrembat ton mantèl. O sabi.- Me cal partir al dentista. **-** Me pòdes venir veire ?  *~~Pòdes venir me veire ?~~**al passat compausat*- L'ai pas jamai vist.T'ai balhat lo gredon Li a prestat un libre... - Nos an ajudats a netejar la classa.**• Utilizar la negacion** - Las aimi pas. - N' i a pas mai/pus.- I a pas degun. Degun vòl pas parlar. Lo tròbi pas enlòc.**• Utilizar l’expression « pas que » :**- Demòra pas qu’un tròç de pan. ~~Demòra qu’un tròç de pan.~~**• Utilizar de preposicions**- I vau sens mos amics. Nos passejam pel bòsc. ~~Nos passejam dins lo bòsc.~~**-** Comenci de n'aver pro. ~~Comenci a n'aver pro.~~**• Utilizacion d'« aquel »/« aquela » e d’« aqueste »/« aquesta » :**- Me cal aquesta fuèlha.**• Utilizacion del pronom « ne» :**- Ne vòli. Non, n’avèm pas. Ne vòli un/una/pas/mai/mens/un pauc. **• Utilizacion del vèrbe « semblar »**- Aquel ostal sembla un castèl. ~~Aquel ostal sembla a un castèl~~. Me sembla qu’es un relòtge vièlh.**• Utilizacion dels vèrbes « tornar »/« virar »/« dintrar » e « colar »/ « pegar »**- Soi tornat a l’ostal a cinc oras. ~~Soi dintrat a l’ostal a cinc oras.~~ Vos cal virar a esquèrra. Son dintrats dins lo cinemà.**• Utilizacion del superlatiu**- Sèm los melhors jogaires de l'escòla. |